પુરાણોની ઘણી વાતો પ્રતિકાત્મક છે. શિવ અને વિષ્ણુ અનુક્રમે અગ્નિ અને સૂર્ય છે અને આ બાબતમાં ઉપનિષદ અને વેદમાં વિરોધ નથી. પણ આર્યોના આક્રમણની થીયેરીને આગળ ધપાવવા માટે અગ્નિ અને સૂર્યની શિવ અને વિષ્ણુની એકાત્મતા અને તેમાં રહેલા એક સૂત્રીપણાને અવગણવામાં આવ્યું. એક પૌરાણિક પ્રસંગને લક્ષમાં રાખી ને લિંગના જાતીય અર્થને ઉકસાવામાં આવ્યો. અર્વાચિન યુગમાં તો જર્ક અને અવનવું લાગે એવું લખવાની એક ફેશન છે. તેથી શિવલિંગને પુરુષનું જાતીય લિંગ અને શિવલિંગના થાળાને સ્ત્રીનું જાતીય લિંગ એવી સમજ વિકસાવવામાં આવી. જોકે પૌરાણિક કથાઓ પ્રમાણે શિવ વિનાશના દેવ છે અને બ્રહ્મા સર્જન ના દેવ છે. તેથી શિવ લિંગનો પ્રચલિત અર્થ બ્રહ્મા માટે વધુ અનુકુળ બનતો હતો. તો પછી તે અર્થ, શિવ માટે શા માટે સર્જવામાં આવ્યો? આ પ્રશ્નનોનો કોઈ તાર્કિક ઉત્તર નથી.